**Endring organisasjonsform**

BVK er i dag ett BA, denne organisasjonsformen gikk ut i 2011 og vi må endre.

BA er ett andelslag, oppstarten av BVK krevde andelsinnskudd for å bli medlem. Noen få eksisterende medlemmer har betalt en andel på 1000. De fleste av medlemmene i dag har ikke betalt andel.

Siden vi i nyere tid er gått bort fra ordningen med andeler så finner vi i det nåværende styret det naturlig å omorganisere BVK til lag/forening i stedet for ett andelslag.

Vi har selvsagt kontrollsjekket dette i mange instanser og ser også at lignende organisasjoner rundt oss også er organisert som lag/forening.

I praksis betyr dette at nåværende BVK må oppløses og ihht gjeldende vedtekter så er det årsmøtet som vedtar oppløsningen samt velger hva som da skjer med andeler og aktiva i selskapet.

Styret foreslår følgende:

* Alle bankmidler overføres til ny organisasjon
* Alle medlemmer og medlemskontrakter overdras
* Alle fordringer og alle gjeld/forpliktelser som Bvk måtte ha overdras.
* Alle generelle avtaler/oppgaver overdras.
* Daglig Leders ansettelsesforhold overdras på like vilkår som DL har i dag.
* Styret som velges på årsmøte i dag fortsetter i ny organisasjon.

Gitt at vi får årsmøtets godkjenning på dette så er saksgangen videre slik:

* Klargjøre stiftelsesdokument
* Klargjøre nye vedtekter
* Gjennomføre ett nytt årsmøte som godkjenner disse dokumentene samt styresammensetningen.

Styret foreslår å sette Års/stiftelsesmøte til 28.4 på teams, med en oppstartsdato 1/7-21 for å gi administrasjonen litt tid på seg til å ordne det praktiske.